

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002666471 2024 08233 001 000 060 107 04 039**

**Датум: 20. 09. 2024. године**

**Л А П О В О**

На основу чл. 116. и чл. 117. ст. 1. Закона о основама система образовања и васпитања ("Службени гласник", бр. 88/2017, 27/2018 – др. закон, 10/2019, 27/2018 - др. Закон, 6/2020, 129/2021-9 и 92/2023) и чл. 37. Статута општине Лапово, („Службени гласник општине Лапово“ бр. 2/19), Скупштина општине Лапово, на седници одржаној дана 20. септембра 2024. године, донела је

**РЕШЕЊЕ**

**О ИМЕНОВАЊУ ЧЛАНОВА УПРАВНОГ ОДБОРА УСТАНОВЕ ЗА ДЕЦУ ПРЕДШКОЛСКОГ УЗРАСТА „НАША МЛАДОСТ“**

**ЛАПОВО**

**Члан 1.**

**ИМЕНУЈУ СЕ** чланови Управног одбора Установе за децу предшколског узраста „Наша младост“ Лапово, и то:

**Испред јединице локалне самоуправе:**

- Наташа Филиповић, из Лапова,

- Славица Павловић, из Лапова,

- Димитрије Веселиновић, из Лапова;

**Из реда запослених:**

- Весна Маринковић, из Лапова,

- Весна Вељковић , из Лапова,

- Добрила Петровић, из Лапова;

**Из реда родитеља:**

- Марија Величковић Миљковић, из Лапова,

- Милица Голубовић, из Лапова,

- Наташа Недељковић, из Лапова.

**Члан 2.**

Чланови одбора бирају се на мандатни период од 4 (четири) године, а права и дужности чланова одбора прописани су Законом о основама система образовања и васпитања.

**Члан 3.**

Решење објавити у „Службеном гласнику општине Лапово“.

**О б р а з л о ж е њ е**

Правни основ за доношење овог Решења садржан је у члану 116. Закона о основама система образовања и васпитања којим је прописано да орган управљања има девет чланова укључујући и председника, од којих је по три представника из реда запослених у установи, родитеља, односно других законских заступника и три представника на предлог јединице локалне самоуправе.

Чланове органа управљања установе именује и разрешава скупштина јединице локалне самоуправе, а председника бирају чланови већином гласова од укупног броја чланова органа управљања.

Чланове органа управљања из реда запослених предлаже васпитно-образовно, односно наставничко веће, за школу са домом – наставничко и педагошко веће, на заједничкој седници, а из реда родитеља – савет родитеља, тајним изјашњавањем.

Скупштина јединице локалне самоуправе доноси решење о именовању органа управљања.

Одредбама члана 117. истог закона је прописано да мандат органа управљања траје четири године, док је ставом 2. прописано да се поступак за именовање чланова органа управљања покреће најкасније три месеца пре истека мандата претходно именованим члановима органа управљања, а предлог овлашћених предлагача доставља се скупштини једнице локалне самоуправе најкасније месец дана пре истека мандата претходно именованим члановима.

Из свега наведеног, а на предлог овлашћених предлагача, доноси се Решење као у диспозитиву.

**ПРЕДСЕДНИЦА**

**Мирела Раденковић**